12. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Δ4α/10662 της 29 Νοεμ./23 Δεκ. 1991 (ΦΕΚ Β΄  1047) Διαδικασία είσπραξης των πάσης φύσεως εσόδων του Ε.Ο.Φ. από τις Δημόσιες Οικονομικές Υπηρεσίες. Έχοντας υπόψη: 1.Το Νόμ. 1316/83 «Ίδρυση, Οργάνωση και αρμοδιότητες του Εθνικού Οργανισμού Φαρμάκων (Ε.Ο.Φ.) κ.π.λ.». 2.Το άρθρ. 6 παρ. 6 του νόμ. 1965/91 «Τροποποίηση και συμπλήρωση των κειμένων διατάξεων του Εθνικού Οργανισμού Φαρμάκων (Ε.Ο.Φ.) κ.λ.π.». 3.Τα αριθ.. Α4/1192/5.8.1983 και Α4/1263/24. 12.1986 έγγραφα του Υπουργείου Εμπορίου περί ανακοινώσεως των συντελεστών νομοθετημένων επιβαρύνσεων που εμπεριέχονται στις τιμές των φαρμάκων. 4.Την αριθ. Ο-899/15/21.10.91 (ΘΕΜΑ: Θ-69) πρόταση του Δ.Σ./Ε.Ο.Φ., αποφασίζουμε: Καθορίζουμε τη διαδικασία εφαρμογής του άρθρ. 6 παρ. 6 του Νόμ. 1965/91, ως εξής: Έσοδα εισπραττόμενα χωρίς  την σύνταξη τίτλου είσπραξης  από τον Ε.Ο.Φ. Άρθρ.1.1.Τα έσοδα του Ε.Ο.Φ., που προβλέπονται από τις διατάξεις της παρ. 1 εδάφ. στ΄ και ζ΄ του άρθρ. 11 του Νόμ. 1316/83, δηλ. οι εισφορές 15% και 1% σε συνδυασμό με την διάταξη της παρ. 7 του άρθρ. 6 του Νόμ. 1965/91, η οποία αναφέρεται στον προσδιορισμό των μηνιαίων εισφορών 15% και 1%, όπως αυτές προκύπτουν από τις μηνιαίες καταστάσεις στις οποίες έχουν καταχωρηθεί τα τιμολόγια που έχουν εκδοθεί και που υπόκεινται στις εισφορές αυτές, από 1.12.91 κατατίθενται στις αρμόδιες Δημόσιες Οικονομικές Υπηρεσίες (Δ.Ο.Υ.), το αργότερο μέχρι την τελευταία εργάσιμη ημέρα του τρίτου μήνα, από τον μήνα που αφορούν τα τιμολόγια, ο οποίος και θεωρείται ως πρώτος μήνας. Αντίγραφο δε της προβλεπομένης από την παρ. 7 του άρθρ. 6 του Νόμ. 1965/91 μηνιαίας κατάστασης, μαζί με το αποδεικτικό είσπραξης της Δ.Ο.Υ., θα υποβάλλεται από τον υπόχρεο στον Ε.Ο.Φ. 2.Τα λοιπά έσοδα του Ε.Ο.Φ., όπως αυτά προβλέπονται από τις διατάξεις της παρ. 1 του άρθρ. 11 του Νόμ. 1316/83 και της παρ. 7 του άρθρ. 3 του ιδίου νόμου όπως αντικαταστάθηκε από το εδάφ. 1 της παρ. Α΄ του άρθρ. 34 του Νόμ. 1579/85, από 1.12.91 θα κατατίθενται στις Δημόσιες Οικονομικές Υπηρεσίες βάσει σημειώματος του υπόχρεου το δε αποδεικτικό εισπράξεως, με το συγκεκριμένο ποσό, θα προσκομίζεται από τον ίδιο στον Ε.Ο.Φ., όπου τούτο απαιτείται. Έσοδα εισπραττόμενα με την σύνταξη  τίτλου είσπραξης από τον Ε.Ο.Φ. Άρθρ.2-1.Τα διοικητικά πρόστιμα που επιβάλλονται, με αποφάσεις του Υπουργού Υγείας, Πρόνοιας και Κοινωνικών Ασφαλίσεων και του Υπουργού Γεωργίας, για παράβαση της Φαρμακευτικής νομοθεσίας και που προβλέπονται από τις κείμενες διατάξεις, θα βεβαιώνονται από την αρμόδια υπηρεσία του Ε.Ο.Φ. με τη σύνταξη τίτλων είσπραξης που θα περιλαμβάνουν τις προβλεπόμενες, από τις οικείες διατάξεις, τριπλότυπες περιληπτικές καταστάσεις βεβαιώσεως ως και την αναλυτική κατάσταση οφειλετών (χρηματικό κατάλογο) και θα αποστέλλονται στις αρμόδιες για τη φορολογία των υπόχρεων Δημόσιες Οικονομικές Υπηρεσίες. 2.Τα έσοδα του Ε.Ο.Φ., του άρθρ. 1 της παρούσης που δεν έχουν καταβληθεί ή δεν καταβάλλονται εμπρόθεσμα από τους υπόχρεους, καθώς και τα έσοδα του Ε.Ο.Φ. προγενεστέρων ετών, που είχαν μεν βεβαιωθεί στις αρμόδιες Δ.Ο.Υ., αλλά επεστράφησαν από αυτές στον Ε.Ο.Φ. με πρωτόκολλα παραδόσεως και παραλαβής χρεών, η βεβαίωση των θα γίνεται από τον Ε.Ο.Φ. στις αρμόδιες Δημόσιες Οικονομικές Υπηρεσίας (Δ.Ο.Υ.) με τη σύνταξη τίτλου είσπραξης ως ανωτέρω. Στις βεβαιώσεις που θα γίνονται από τον Ε.Ο.Φ., θα υπολογίζονται οι αναλογούντες τόκοι υπερημερίας μέχρι και την ημερομηνία σύνταξης του τίτλου είσπραξης. Κατά τα λοιπά για την είσπραξη των εσόδων αυτών από τις Δ.Ο.Υ. θα εφαρμόζονται οι διατάξεις του Κώδικα Εισπράξεως Δημοσίων Εσόδων (ΚΕΔΕ). Κωδικός Αριθμός Εσόδου Άρθρ.3-1.Τα πάσης φύσεως έσοδα του Ε.Ο.Φ. που εισπράττονται από τις Δ.Ο.Υ., εισπράττονται ως έσοδα του Δημοσίου και εμφανίζονται στον τακτικό προϋπολογισμό με κωδικό αριθμό εσόδου 3525 «Έσοδα του Εθνικού Οργανισμού Φαρμάκων (άρθρ. 6 παρ. 6 Νόμ.1965/91)». 2.Στον ίδιο κωδικό αριθμό εσόδου εισπράττονται και οι τυχόν αναλογούσες προσαυξήσεις εκπροθέσμου καταβολής που θα αποδίδονται και αυτές στον Ε.Ο.Φ. Απόδοση Εσόδων Ε.Ο.Φ. Άρθρ4.-1.Το τέλος χαρτοσήμου που αναλογεί στα έσοδα του Ε.Ο.Φ. που εισπράττονται από τις Δημόσιες Οικονομικές Υπηρεσίες, εισάγεται στον Κρατικό Προϋπολογισμό στον οικείο Κωδικό αριθμό Εσόδου των τελών χαρτοσήμου. (Αντί για τη σελ. 832,633(α) Σελ. 832,633(β) Τεύχος 1309 Σελ. 69 499 Εθνικός Οργανισμός Φαρμάκων 34.Ι.θ.12 2.Τα έσοδα του Ε.Ο.Φ. που εισπράττονται από τις Δημόσιες Οικονομικές Υπηρεσίες στον αναφερόμενο στο άρθρ. 3 κωδικό αριθμό εσόδου, αποδίδονται στον Ε.Ο.Φ. μέσω του προϋπολογισμού του Υπουργείου Υγείας, Πρόνοιας και Κοινωνικών Ασφαλίσεων, με την εγγραφή κατ’ έτος ισόποσης σχετικής πίστωσης. 3.Το ποσοστό που θα παρακρατείται υπέρ του Δημοσίου από την αρμόδια Δ/νση του Γ.Α. του Κράτους κατά την απόδοση των εσόδων αυτών στον Ε.Ο.Φ. καθορίζεται στο 3%. Έναρξη ισχύος. Άρθρ.5.Η απόφαση αυτή, που ισχύει από 1.12.1991, να δημοσιευθεί στην Εφημερίδα της Κυβερνήσεως.

[Source: greek_legal_code_raptarchis | Tokens: 4454]